Diari Oficial de la Generalitat Valenciana


Sumari del DOGV 4705, del 04-03-2004 (2004/1764)

ORDE de 26 de gener de 2004, de la Conselleria de Cultura, Educació i Esport, per la qual s'atribuïx la denominació específica de Pere d'Esplugues a l'Institut d'Educació Secundària de la Pobla Llarga.
---------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4705

Data del DOGV
:   04-03-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/1764


Data del document
:   26-01-2004

Organisme emissor
:   Conselleria de Cultura, Educació i Esport

Tipus de document
:   Ordre

Descriptors 

:   * Pobla Llarga, la
    * centre d'ensenyament
    * ensenyament públic

ORDE de 26 de gener de 2004, de la Conselleria de Cultura, Educació i Esport, per la qual s'atribuïx la denominació específica de Pere d'Esplugues a l'Institut d'Educació Secundària de la Pobla Llarga. [2004/X1764]
  
El Consell Escolar de l'Institut d'Educació Secundària de la Pobla Llarga, en la sessió celebrada el 3 de juny de 2003, va aprovar sol·licitar per al mencionat centre la denominació específica de Pere d'Esplugues.
  
Esta proposta va ser aprovada pel Consell Escolar Municipal, en sessió celebrada el dia 12 de desembre de 1997, i disposa de l'informe favorable de la Inspecció Educativa de la Direcció Territorial de Cultura i Educació de València.
  
Mossén Pere d'Esplugues i Carcassona era descendent dels primers conquistadors que van acompanyar el rei Jaume I. L'ascendència materna originària de Xàtiva i el seu càrrec d'ardiaca a Alzira van ser, probablement, els motius que impulsaren Pere d'Esplugues a comprar al rei Jaume II un territori fronterer situat a un costat i a l'altre d'estos dos municipis, segons el privilegi del 6 de desembre de 1317. En estes terres, llavors despoblades, va fundar un senyoriu particular construint-hi un castell, una església, un hospital i cases per als nous pobladors, fets que van donar origen al que hui és la Pobla Llarga.
  
L'article 13 de la Llei Orgànica 8/1985, de 3 de juliol, reguladora del Dret a l'Educació, establix que tots els centres tindran una denominació específica.
  
L'article 3.2 del Reglament Orgànic i Funcional dels Instituts d'Educació Secundària establix que, creat el centre, el consell escolar d'este podrà proposar a la citada Conselleria la denominació específica, després de l'informe previ favorable del consell escolar municipal, o, si no n'hi ha, del ple de l'ajuntament corresponent
  
En virtut d'això i fent ús de les facultats que em conferix l'article 35 de la Llei 5/1983, de 30 de desembre, de Govern Valencià,
  
ORDENE
  
Concedir la denominació específica de Pere d'Esplugues a l'Institut d'Educació Secundària de la Pobla Llarga, codi 91956293.
  
DISPOSICIÓ ADDICIONAL ÚNICA
  
La dita disposició s'inscriurà al Registre de Centres Docents de la Comunitat Valenciana.
  
DISPOSICIONS FINALS
  
Primera
  
La present orde entrarà en vigor el mateix dia de la publicació en el Diari Oficial de la Generalitat Valenciana.
  
Segona
  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra la present orde, que posa fi a la via administrativa, es podrà presentar, potestativament, un recurs de reposició o bé plantejar directament recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura, Educació i Esport en el termini d'un mes a comptar des de l'endemà de la publicació.
  
b) El recurs contenciós administratiu haurà d'interposar-se davant el Tribunal Superior de Justícia de la Comunitat Valenciana, en el termini de dos mesos a comptar des de l'endemà de la publicació.
  
València, 26 de gener de 2004
  
El conseller de Cultura, Educació i Esport,
  
ESTEBAN GONZÁLEZ PONS